CELEX: 32017D0818(01)
Language: da
Date: 2017-08-16 00:00:00
Title: Kommissionens afgørelse af 16. august 2017 om ændring af afgørelse 2009/427/EF om nedsættelse af en ekspertgruppe med henblik på teknisk rådgivning om økologisk produktion

18.8.2017   
            
            
               DA
            
            
               Den Europæiske Unions Tidende
            
            
               C 273/3
            
         KOMMISSIONENS AFGØRELSE
   af 16. august 2017
   om ændring af afgørelse 2009/427/EF om nedsættelse af en ekspertgruppe med henblik på teknisk rådgivning om økologisk produktion
   (2017/C 273/03)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Ved afgørelse 2009/427/EF (1) nedsatte Kommissionen en ekspertgruppe med henblik på teknisk rådgivning om økologisk produktion (»gruppen«).
            
         
               (2)
            
            
               I artikel 4, stk. 5, i afgørelse 2009/427/EF fastsættes det, at medlemmerne af gruppen udnævnes for en periode på tre år og kan genudnævnes. Gruppens erfaring er indtil videre, at en periode på tre år er for kort til at sætte gruppen i stand til fuldt ud at udføre sine opgaver. Teknisk rådgivning om økologisk produktion er vigtig i lyset af udviklingen inden for økologisk produktion. Godkendelsesproceduren, herunder teknisk rådgivning om anvendelse af landbrugsmetoder og stoffer, skal tilpasses efter ny lovgivning om økologisk produktion. Det er samtidig vigtigt at sikre kontinuitet i gruppens arbejde. Gruppens mandatperiode som fastsat i afgørelse 2009/427/EF bør derfor forlænges til en periode på fire år.
            
         
               (3)
            
            
               Afgørelse 2009/427/EF bør derfor ændres —
            
         VEDTAGET DENNE AFGØRELSE:
   Artikel 1
   I afgørelse 2009/427/EF affattes artikel 4, stk. 5, således:
   
      »5.   Medlemmerne af gruppen udnævnes for en periode på fire år og kan genudnævnes, dog højst i tre på hinanden følgende perioder. De forbliver medlemmer, indtil de udskiftes i overensstemmelse med stk. 6, eller deres mandat ophører.«
   
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 16. august 2017.
      
         
            På Kommissionens vegne
         
         Phil HOGAN
         
            Medlem af Kommissionen
         
      
   
   
      (1)  Kommissionens afgørelse 2009/427/EF af 3. juni 2009 om nedsættelse af en ekspertgruppe med henblik på teknisk rådgivning om økologisk produktion (EUT L 139 af 5.6.2009, s. 29).